## L’IVAJ mostra l’‘Experiència Carnet Jove’ a través d’activitats en el Saló del Còmic d’Expojove

*** L’espai de jocs de taula ‘Joc&Rol’ estarà present en el certamen els dies 27 i 28 de desembre**

L’Institut Valencià de la Joventut (IVAJ) mostra l’‘Experiència Carnet Jove’ a través de diferents activitats i jocs en el Saló del Còmic present en esta nova edició d’Expojove, que se celebra del 26 de desembre de 2024 al 4 de gener de 2025 en Fira València.

Expojove és un espai que reunix activitats, teatre, música i entreteniment perquè les famílies puguen disfrutar durant les festes de Nadal. Durant 10 dies s’exposen diverses propostes amb les quals acomiadar l’any i donar la benvinguda al pròxim.

**‘Joc&Rol’ en el Saló del Còmic**

L’expositor del Saló del Còmic és un dels espais més destacats de la fira i en esta edició inclou una zona dedicada als jocs de taula ‘Joc&Rol’, a la qual es podrà accedir els dies 27 i 28 de desembre entre les 12:00 i les 14:00 hores.

L’activitat ‘Joc & Rol’ consistix en una selecció de jocs de taula que pretenen destacar per la seua originalitat i capacitat per a unir famílies i amics al voltant de cartes i taulers.

En este sentit, el director de l’IVAJ, Vicente Ripoll, ha manifestat que “esta zona de jocs és un lloc ideal per a desconnectar, compartir riures i crear moments inoblidables durant les festes de Nadal”.

Entre els títols més destacats es troba ‘Tato Gato Cabra Pizza’, que es caracteritza perquè és un desafiament de rapidesa i reflexos; ‘Rubbish Race’, una activitat relacionada amb el món del reciclatge; ‘Pelusas’, jocs senzills amb humor; ‘La Fallera Calavera Deluxe’ que suposa un homenatge a l’humor valencià i l’estratègia; i ‘Jungle Speed’ un joc regnat per la velocitat i la percepció visual.

Els assistents també podran disfrutar d’una selecció de jocs sorpresa que completaran l’experiència durant els dos dies que roman l’expositor de l’IVAJ en l’esdeveniment.

El director de l’IVAJ ha recordat també que les persones posseïdores del Carnet Jove podran beneficiar-se de descomptes en les entrades a la fira d’Expojove. “Des de l’IVAJ es fomenta així la participació de la joventut de la Comunitat Valenciana a través este esdeveniment”, ha destacat.

Fecha: 26/12/2024